title: Komission päätös (EU) 2018/702, annettu 8 päivänä toukokuuta 2018, Tanskan tiedoksi antamista nitriittien lisäämistä tiettyihin lihavalmisteisiin koskevista kansallisista säännöksistä (tiedoksiannettu numerolla C(2018) 2721)

text:
               14.5.2018

               FI

               Euroopan unionin virallinen lehti

               L 118/7

         KOMISSION PÄÄTÖS (EU) 2018/702,
   annettu 8 päivänä toukokuuta 2018,
   Tanskan tiedoksi antamista nitriittien lisäämistä tiettyihin lihavalmisteisiin koskevista kansallisista säännöksistä

         (tiedoksiannettu numerolla C(2018) 2721)

   (Ainoastaan tanskankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 artiklan 6 kohdan
   sekä katsoo seuraavaa:
   I   TOSISEIKAT JA ASIAN KÄSITTELY

               (1)

               Komission päätöksellä (EU) 2015/826 (1) hyväksyttiin kaliumnitriitin E 249 ja natriumnitriitin E 250 (nitriittien) lisäämisestä lihavalmisteisiin annetut Tanskan kansalliset säännökset, jotka sisältyvät elintarvikkeiden lisäaineista 27 päivänä toukokuuta 2013 annettuun määräykseen nro 542 (BEK nr. 542 af 27.5.2013 (tilsætningbekendtgørelsen), Offentliggørelsesdato: 31.5.2013, Fødevareministeriet) ja jotka Tanskan kuningaskunta antoi Euroopan unionin toiminnasta tehdyn sopimuksen, jäljempänä ’SEUT-sopimus’, 114 artiklan 4 kohdan mukaisesti tiedoksi komissiolle 25 päivänä marraskuuta 2014 päivätyllä kirjeellä. Nämä kansalliset säännökset hyväksyttiin 22 päivään toukokuuta 2018 asti.

               (2)

               Euroopan parlamentin ja neuvoston asetuksessa (EY) N:o 1333/2008 (2) vahvistetaan nitriittien käyttöä lihavalmisteissa koskevat tasot ja muut edellytykset.

               (3)

               Päätöksen (EU) 2015/826 mukaan Tanskan olisi seurattava tilannetta ja kerättävä tietoa siitä, voidaanko asetuksessa (EY) N:o 1333/2008 säädettyjä tasoja soveltamalla saavuttaa vaadittu suojan taso, ja jos ei, aiheuttaisiko se ihmisten terveydelle riskin, jota ei voida hyväksyä.

               (4)

               Tanska ilmoitti 10 päivänä marraskuuta 2017 päivätyllä kirjeellä komissiolle, että se aikoo pitää voimassa nitriittien käyttöä lihavalmisteissa koskevat kansalliset säännökset, jotka eroavat asetuksen (EY) N:o 1333/2008 säännöksistä. Tiedonantonsa tueksi Tanska toimitti lisätietoja esimerkiksi lihavalmisteiden kulutuksesta ja tuonnista, altistumisesta nitriiteille, lihavalmisteisiin sisältyviä nitriittejä koskevasta analyysista, botulismin esiintymisestä sekä päivitetyn riskinarvioinnin, jonka on toteuttanut Danmarks Tekniske Unversitetin (DTU) Fødevareinstituttet (kansallinen elintarvikeinstituutti).

         1.   UNIONIN LAINSÄÄDÄNTÖ

   1.1   SEUT-SOPIMUKSEN 114 ARTIKLAN 4 JA 6 KOHTA

               (5)

               SEUT-sopimuksen 114 artiklan 4 kohdassa määrätään seuraavaa: ”Jos sen jälkeen, kun Euroopan parlamentti ja neuvosto, neuvosto tai komissio on toteuttanut yhdenmukaistamistoimenpiteen, jäsenvaltio pitää tärkeistä 36 artiklassa tarkoitetuista taikka ympäristön tai työympäristön suojelua koskevista syistä tarpeellisena pitää voimassa kansalliset säännöksensä tai määräyksensä, jäsenvaltio antaa nämä säännökset ja määräykset sekä perusteet niiden voimassa pitämiselle tiedoksi komissiolle.”

               (6)

               SEUT-sopimuksen 114 artiklan 6 kohdan mukaan komissio hyväksyy tai hylkää kyseiset kansalliset säännökset tai määräykset kuuden kuukauden kuluessa tiedoksi antamisesta todettuaan ensin, ovatko ne keino mielivaltaiseen syrjintään tai jäsenvaltioiden välisen kaupan peiteltyyn rajoittamiseen ja muodostavatko ne esteen sisämarkkinoiden toiminnalle.

         1.2   ASETUS (EY) N:o 1333/2008

               (7)

               Asetuksen (EY) N:o 1333/2008 yleisten periaatteiden mukaisesti elintarvikkeen lisäaineen hyväksymisen edellytyksenä on riittävä tekninen tarve, hyväksyttävyys terveyden kannalta sekä se, että lisäaineen käyttö ei johda kuluttajaa harhaan.

               (8)

               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset. Ainoastaan unionin luetteloon sisällytettyjä elintarvikelisäaineita voidaan saattaa markkinoille sellaisinaan ja käyttää elintarvikkeissa luettelossa määriteltyjen ehtojen mukaisesti.

               (9)

               Nitriittejä on käytetty lihavalmisteissa useita vuosikymmeniä yhdessä muiden tekijöiden kanssa muun muassa varmistamaan lihavalmisteiden ja erityisesti suolattujen lihavalmisteiden säilyminen ja mikrobiologinen turvallisuus estämällä esimerkiksi hengenvaarallista botulismia aiheuttavien Clostridium botulinum -bakteerien lisääntyminen. Toisaalta tiedetään, että lihavalmisteiden sisältämät nitriitit voivat muodostaa nitrosamiineja, joista jotkin on todettu syöpää aiheuttaviksi. Alan lainsäädännössä on siksi pyrittävä saavuttamaan tasapaino lihavalmisteissa olevista nitriiteistä johtuvan nitrosamiinien muodostumisriskin ja toisaalta sen suojaavan vaikutuksen välillä, joka nitriiteillä on erityisesti botulismia aiheuttavien bakteerien lisääntymisen estäjinä.

               (10)

               Asetuksen (EY) N:o 1333/2008 liitteessä II olevan E osan elintarvikeryhmässä 8.3 ”Lihavalmisteet” vahvistetaan kaliumnitriitin E 249 ja natriumnitriitin E 250 enimmäismäärät, jotka voidaan lisätä valmistuksen aikana. Lisättävät enimmäismäärät ovat 150 mg/kg useimmissa lihavalmisteissa yleisesti ja 100 mg/kg steriloiduissa lihavalmisteissa. Joidenkin tietyissä jäsenvaltioissa perinteisesti valmistettavien suolattujen lihavalmisteiden osalta lisättävä enimmäismäärä on 180 mg/kg.

               (11)

               Yleisestä säännöstä poiketen asetuksen (EY) N:o 1333/2008 liitteessä II olevan E osan elintarvikeryhmässä 8.3.4 ”Perinteisesti suolatut lihavalmisteet, joihin sovelletaan nitriittejä ja nitraatteja koskevia erityissäännöksiä” esitetään jäämien enimmäismäärät tuotantoprosessin lopussa tiettyjen perinteisesti suolattujen lihavalmisteiden osalta, jotka tuotetaan perinteisin valmistusmenetelmin. Jäämien enimmäismääriä 50 mg/kg, 100 mg/kg ja 175 mg/kg sovelletaan kyseisten tuotteiden eri ryhmiin, esimerkiksi 175 mg/kg tuotteisiin Wiltshire bacon ja dry cured bacon ja vastaaviin tuotteisiin sekä 100 mg/kg tuotteeseen Wiltshire ham ja vastaaviin tuotteisiin.

               (12)

               Jäämien enimmäismäärät ovat poikkeuksia lisättyjen määrien soveltamista koskevaan yleiseen sääntöön. Näitä määriä sovelletaan tiettyihin tuotteisiin, joita valmistetaan tietyissä jäsenvaltioissa perinteisin menetelmin ja joissa lihaan imeytyvien suolojen määrää on näiden tuotteiden valmistusprosessin vuoksi mahdotonta valvoa. Näiden tiettyjen tuotteiden valmistusprosessi kuvataan direktiivissä, jotta ”vastaavat tuotteet” voidaan yksilöidä ja voidaan täsmentää, mihin tuotteisiin eri enimmäismääriä sovelletaan.

               (13)

               Asetuksessa (EY) N:o 1333/2008 esitetyt enimmäismäärät perustuvat elintarvikealan tiedekomitean, jäljempänä ’tiedekomitea’, vuosina 1990 (3) ja 1995 (4) antamiin lausuntoihin sekä Euroopan elintarviketurvallisuusviranomaisen, jäljempänä ’EFSA’26 päivänä marraskuuta 2003 (5) antamaan lausuntoon. Enimmäismäärissä, jotka valmisteisiin voidaan lisätä, on otettu huomioon näissä tieteellisissä lausunnoissa tarkoitetut vaihteluvälit täsmentämällä, että steriloidut lihavalmisteet saavat sisältää nitriittejä enintään 100 mg/kg ja muut lihavalmisteet 150 mg/kg. Koska Euroopan unionissa on paljon erilaisia (suolattuja) lihavalmisteita ja valmistusmenetelmiä, unionin lainsäätäjä katsoi, että ei ole mahdollista yksilöidä kunkin tuotteen asianmukaista nitriittimäärää.

         2.   TIEDOKSI ANNETUT KANSALLISET SÄÄNNÖKSET

               (14)

               Tanskan 10 päivänä marraskuuta 2017 tiedoksi antamat kansalliset säännökset sisältyvät 4 päivänä syyskuuta 2015 annettuun elintarvikelisäaineita koskevaan määräykseen nro 1044 (BEK nr. 1044 af 4.9.2015, Udskriftsdato: 25.9.2017, Fødevareministeriet). Tällä määräyksellä muutetaan 27 päivänä toukokuuta 2013 annettua määräystä nro 542, joka on aiemmin annettu tiedoksi komissiolle ja jota on arvioitu päätöksen (EU) 2015/826 yhteydessä.

               (15)

               Määräyksen nro 1044 mukaan nitriittejä (E 249–250) voidaan käyttää lihavalmisteissa vain sen liitteessä 3 täsmennetyin edellytyksin. Mainitussa liitteessä tarkoitetut elintarvikeryhmät vastaavat asetuksen (EY) N:o 1333/2008 liitteessä II lueteltuja elintarvikeryhmiä ja korvaavat siinä esitetyt käyttötarkoitukset:

                           Elintarvike

                           Lisättävien nitriittien määrä (mg/kg)

                           8.3.1
                           Lämpökäsittelemättömät lihavalmisteet

                           Yhteensä 60 mg/kg
                           Fermentoidussa salamissa kuitenkin yhteensä 100 mg/kg

                           8.3.2
                           Lämpökäsitellyt lihavalmisteet

                           Yhteensä 60 mg/kg
                           Täyssäilötyissä ja puolisäilötyissä tuotteissa yhteensä 150 mg/kg
                           Rullalle käärityssä lihamakkarassa (rullepølse) yhteensä 100 mg/kg
                           Perinteisissä tanskalaisissa lihapullissa ja maksapasteijassa 0 mg/kg

                           8.3.4
                           Perinteiset suolatut lihavalmisteet, joihin sovelletaan nitriittejä ja nitraatteja koskevia erityissäännöksiä

                           Yhteensä 60 mg/kg
                           Wiltshire-tyyppisessä pekonissa ja siihen liittyvissä valmisteissa 150 mg/kg
                           Perinteisessä suolatussa kinkussa (spegeskinke) ja siihen liittyvissä valmisteissa 150 mg/kg

               (16)

               Näin ollen nitriittien (E 249 ja E 250) alempaa enimmäisrajaa, 60 mg/kg, sovelletaan monentyyppisiin lihavalmisteisiin, kun taas asetuksessa (EY) N:o 1333/2008 vahvistetut vastaavat enimmäisrajat ovat 100 tai 150 mg/kg.

         3.   MENETTELY

               (17)

               Tanska ilmoitti 10 päivänä marraskuuta 2017 päivätyllä kirjeellä komissiolle, että se aikoo pitää voimassa nitriittien käyttöä lihavalmisteissa koskevat kansalliset säännökset, jotka eroavat asetuksen (EY) N:o 1333/2008 säännöksistä. Tiedonantonsa tueksi Tanska toimitti lisätietoja esimerkiksi lihavalmisteiden kulutuksesta ja tuonnista, altistumisesta nitriiteille, lihavalmisteiden sisältämiä nitriittejä koskevasta analyysista, botulismin esiintymisestä sekä päivitetyn riskinarvioinnin, jonka on toteuttanut DTU:n Fødevareinstituttet (kansallinen elintarvikeinstituutti).

               (18)

               Komissio julkaisi tiedoksiantoa koskevan ilmoituksen Euroopan unionin virallisessa lehdessä
                   (6) ilmoittaakseen asianomaisille osapuolille kansalliset säännökset, jotka Tanska aikoo pitää voimassa, sekä esitetyt perustelut. Komissio ilmoitti tiedoksiannosta 28 päivänä maaliskuuta 2018 päivätyllä kirjeellä muille jäsenvaltioille ja antoi niille mahdollisuuden toimittaa tiedoksiantoa koskevia huomautuksia 30 päivän kuluessa. Komissio sai määräajan kuluessa huomautuksia Kyprokselta.
               Kypros ei vastusta Tanskan pyyntöä pitää voimassa tiukemmat nitraattien käyttöä lihavalmisteissa koskevat kansalliset säännöt ja hyväksyy Tanskan kannan, jonka mukaan pyydetyt säännöt ovat tarpeen kansanterveyden suojelemiseksi. Kypros voi hyväksyä pyynnön sillä edellytyksellä, että tällaiset säännöt eivät muodosta estettä sisämarkkinoiden toiminnalle tai mahdollista syrjintää sellaisia muiden jäsenvaltioiden tuotteita kohtaan, joita myydään Tanskassa.

         4.   NITRIITTIEN UUDELLEENARVIOINTI

               (19)

               Komission asetuksessa (EU) N:o 257/2010 (7) edellytetään, että EFSA tekee kaliumnitriittiä E 249 ja natriumnitriittiä E 250 elintarvikelisäaineina koskevan uudelleenarvioinnin. Tässä uudelleenarvioinnissa EFSA tarkasteli tiedekomitean ja EFSAn aiempia lausuntoja sekä mahdollisuuksien mukaan alkuperäisiä asiakirjoja, asianomaisten elintarvikealan toimijoiden ja/tai muiden asianomaisten osapuolten toimittamia tietoja sekä komission ja jäsenvaltioiden toimittamia tietoja ja kartoitti mahdollista asiaankuuluvaa kirjallisuutta, jota on julkaistu kunkin elintarvikelisäaineen edellisen arvioinnin jälkeen.

               (20)

               Tiedot, jotka Tanska toimitti aiemman tiedoksiantonsa tueksi (8) lihavalmisteiden kulutuksesta ja tuonnista, altistumisesta nitriiteille, botulismin esiintymisestä sekä nitrosamiinien muodostumisesta lihavalmisteisiin, toimitettiin EFSAlle, ja sitä pyydettiin ottamaan tämä tiedot huomioon turvallisuuden uudelleenarvioinnissa.

               (21)

               EFSA antoi 15 päivänä kesäkuuta 2017 tieteellisen lausunnon kaliumnitriitin (E 249) ja natriumnitriitin (E 250) uudelleenarvioinnista (9). EFSA määritti nitriitti-ionin hyväksyttäväksi päiväsaanniksi (ADI) 0,07 mg painokiloa kohti päivässä ja arvioi, että nitriitin käytöstä elintarvikelisäaineena johtuva altistuminen nitriitille ei ylitä kyseistä ADI-arvoa koko väestön osalta, mutta ylittää sen niukasti lapsilla ylimmässä persentiilissä. Jos tarkastellaan kaikkia nitriitille altistumisen ravintoperäisiä lähteitä yhteensä (elintarvikelisäaineet, luontainen esiintyminen ja saastuminen), ADI-arvo ylittyisi imeväisillä, taaperoikäisillä ja muilla lapsilla, kun altistuminen on keskitasoa, ja kaikissa ikäryhmissä, kun altistuminen on korkeinta tasoa. Elintarvikelisäaineina käytettävien nitriittien osuus oli noin 17 prosenttia (vaihteluväli 1,5–36,0 %) kokonaisaltistuksesta.

               (22)

               EFSA totesi myös, että altistuminen endogeenisille nitrosamiineille ei aiheuttanut suurta huolta. Mitä tulee altistumiseen eksogeenisille nitrosamiineille, EFSA totesi eräiden suurinta toksikologista huolta aiheuttavien haihtuvien nitrosamiinien muodostumisen ja lihavalmisteisiin lisätyn nitriitin välisen suhteen arvioimiseksi toteutetusta järjestelmällisestä tarkastelusta saatujen tulosten pohjalta, että ei ollut mahdollista selvästi erottaa näitä laillisten rajojen mukaisesti lisätystä nitriitistä syntyviä N-nitrosyhdisteitä niistä, joita esiintyy elintarvikematriisissa ilman nitriitin lisäämistä. Tämän vuoksi laskettiin kokonaisaltistus, vaikka se ei koske ainoastaan nitriitin käyttöä elintarvikelisäaineena. Myös kokonaisaltistukseen eksogeenisille nitrosamiineille suurina pitoisuuksina liittyy joitakin huolenaiheita kaikissa ikäryhmissä lukuun ottamatta ikääntyneitä.

               (23)

               Lopuksi EFSA vahvisti myös näytön yhteydestä valmiin N-nitrosodimetyyliamiinin ja suolistosyöpien välillä sekä jonkin asteisen näytön yhteydestä i) ravinnosta saatavan nitriitin ja mahasyöpien välillä ja ii) nitriitin sekä lihajalosteista saadun nitraatin yhdistelmän ja suolistosyöpien välillä.

         5.   KOMISSION SUORITTAMA SEURANTA

               (24)

               Vuonna 2014 komissio sai päätökseen aineistotutkimuksen, jolla seurattiin, miten jäsenvaltiot ovat panneet täytäntöön nitriittejä koskevat EU:n säännöt. Tutkimuksen perustana olivat kaikille jäsenvaltioille toimitettuun kyselylomakkeeseen saadut vastaukset. Siinä kävi ilmi, että joitakin poikkeuksia lukuun ottamatta tyypillinen nitriittien määrä, joka lisätään steriloimattomiin lihavalmisteisiin, on pienempi kuin EU:n enimmäismäärä mutta suurempi kuin Tanskan määrä. Raportissa todettiin, että jatkossa olisi selvitettävä mahdollisuutta tarkastella uudelleen nitriittien nykyisiä enimmäismääriä.

               (25)

               Sen vuoksi komissio käynnisti erillisen tutkimuksen, joka koski nitriittien käyttöä elintarviketeollisuudessa eri lihavalmisteryhmissä. Tutkimus saatiin päätökseen vuonna 2016, ja siinä pääteltiin, että EU-lainsäädännössä vahvistettuja nykyisiä enimmäismääriä olisi mahdollista tarkastella.

               (26)

               Komission on otettava huomioon jäsenvaltioita koskevan aineistotutkimuksen, nitriittien käyttöä elintarviketeollisuudessa koskevan erillisen tutkimuksen ja EFSAn toteuttaman uudelleenarvioinnin päätelmät sekä Tanskan ilmoittamat tiedot, jos asetuksen (EY) N:o 1333/2008 mukaisia nitriittien enimmäismääriä tarkistetaan.

         II   ARVIOINTI

   1.   OTTAMINEN KÄSITELTÄVÄKSI

               (27)

               SEUT-sopimuksen 114 artiklan 4 ja 6 kohdan mukaisesti jäsenvaltio voi yhdenmukaistamistoimenpiteen hyväksymisen jälkeen pitää tärkeistä 36 artiklassa tarkoitetuista taikka ympäristön tai työympäristön suojelua koskevista syistä voimassa tiukemmat kansalliset säännöksensä tai määräyksensä, jos jäsenvaltio antaa nämä säännökset ja määräykset tiedoksi komissiolle ja jos komissio hyväksyy ne.

               (28)

               Tanskan tiedoksianto koskee kansallisia säännöksiä, jotka poikkeavat asetuksen (EY) N:o 1333/2008 liitteessä II olevan E osan säännöksistä kaliumnitriitin (E 249) ja natriumnitriitin (E 250) osalta. Voimassa olevat Tanskan säännökset olivat sisällöllisesti jo olemassa, kun enimmäismääristä alun perin säädettiin direktiivissä 2006/52/EY (10).

               (29)

               Tanskan määräyksessä nro 1044 sallitaan nitriittien lisääminen lihavalmisteisiin ainoastaan siinä määrin kuin tiettyjä lisättyjä määriä ei ylitetä. Valmisteista riippuen tämä enimmäismäärä voi olla 0 mg/kg, 60 mg/kg, 100 mg/kg tai 150 mg/kg, mikä on joidenkin valmisteiden osalta alempi kuin, mitä asetuksessa (EY) N:o 1333/2008 säädetään. Lisäksi toisin kuin asetukseen (EY) N:o 1333/2008, Tanskan säännöksiin ei sisälly poikkeuksia lisättävien nitriittien enimmäismäärien vahvistamista koskevaan periaatteeseen, joten tiettyjen muista jäsenvaltioista tulevien perinteisesti valmistettujen lihavalmisteiden markkinoille saattaminen ei ole mahdollista.

               (30)

               Tanskan säännökset ovat näin ollen asetuksen (EY) N:o 1333/2008 säännöksiä tiukempia, koska niissä vahvistetaan monille tuotetyypeille alemmat lisättävät enimmäismäärät (monissa tapauksissa 60 mg/kg) ja koska niissä ei sallita tiettyjen perinteisten lihavalmisteiden saattamista markkinoille jäämien enimmäismäärien perusteella.

               (31)

               Tiedoksiantoa täydentämään oli SEUT-sopimuksen 114 artiklan 4 kohdan mukaisesti liitetty myös perusteet, jotka liittyvät yhteen tai useampaan 36 artiklassa määrättyyn tärkeään tarpeeseen, tässä tapauksessa ihmisen terveyden ja elämän suojeluun. Tanskan ympäristö- ja elintarvikeministeriön muistiossa ja DTU:n kansallisen elintarvikeinstituutin (Fødevareinstituttet) päivitetyssä riskinarvioinnissa annetaan lisätietoja esimerkiksi lihavalmisteiden kulutuksesta ja tuonnista, altistumisesta nitriiteille, lihavalmisteiden sisältämiä nitriittejä koskevasta analyysista Tanskan markkinoilla, botulismin esiintymisestä sekä nitrosamiinien muodostumisesta lihavalmisteisiin.

               (32)

               Edellä esitetyn perusteella komissio katsoo, että Tanskan toimittama hakemus, jolla haetaan lupaa pitää voimassa lihavalmisteissa käytettäviä nitriittejä koskevat kansalliset säännökset, täyttää SEUT-sopimuksen 114 artiklan 4 kohdan nojalla käsiteltäväksi ottamista koskevat ehdot.

         2.   PERUSTEIDEN ARVIOINTI

               (33)

               SEUT-sopimuksen 114 artiklan 4 ja 6 kohdan ensimmäisen alakohdan mukaan komission on varmistettava, että kaikki mainitussa artiklassa määrätyt edellytykset, joiden perusteella jäsenvaltio voi pitää unionin yhdenmukaistamistoimenpiteestä poikkeavat kansalliset säännökset voimassa, täyttyvät.

               (34)

               Komission on etenkin arvioitava, ovatko kansalliset säännökset perusteltuja SEUT-sopimuksen 36 artiklassa tarkoitetuista tärkeistä syistä tai ympäristön taikka työympäristön suojeluun liittyvistä syistä, ja varmistettava, etteivät ne ylitä sitä, mikä on tarpeen perustellun tavoitteen saavuttamiseksi. Kun komissio katsoo, että kansalliset säännökset täyttävät edellä tarkoitetut edellytykset, sen on lisäksi tutkittava SEUT-sopimuksen 114 artiklan 6 kohdan mukaisesti, ovatko kansalliset säännöt keino mielivaltaiseen syrjintään tai jäsenvaltioiden välisen kaupan peiteltyyn rajoittamiseen ja muodostavatko ne esteen sisämarkkinoiden toiminnalle.

               (35)

               On huomattava, että arvioidessaan, ovatko SEUT-sopimuksen 114 artiklan 6 kohdan mukaisesti tiedoksi annetut kansalliset säännökset perusteltuja, komissio joutuu SEUT-sopimuksen 114 artiklan 4 kohdassa asetetun määräajan vuoksi ottamaan perustaksi säännökset tiedoksi antaneen jäsenvaltion ilmoittamat perustelut. Todistustaakka on pyynnön esittäneellä ja toimenpiteiden voimassa pitämistä haluavalla jäsenvaltiolla.

               (36)

               Jos komissiolla on kuitenkin hallussaan tietoja, joiden perusteella voidaan joutua arvioimaan uudelleen unionin yhdenmukaistamistoimenpidettä, josta tiedoksi annetut kansalliset säännökset poikkeavat, se voi ottaa kyseiset tiedot huomioon arvioidessaan tiedoksi annettuja kansallisia säännöksiä.

         2.1   TANSKAN KANTA

               (37)

               Tanska väittää, että sen lainsäädäntö takaa korkeamman tasoisen ihmisen terveyden ja elämän suojelun sikäli, että siinä vahvistetaan nitriiteille alemmat lisättävät enimmäismäärät kuin asetuksessa (EY) N:o 1333/2008, eikä sen lainsäädännössä sallita sellaisten perinteisten lihavalmisteiden saattamista markkinoille, joihin lisättyjen nitriittien määrää ei pystytä määrittämään. Tanska huomauttaa, että sen säännökset ovat täysin yhdenmukaisia elintarvikealan tiedekomitean vuosina 1990 ja 1995 antamien lausuntojen kanssa, ja pitää säännöksiään perusteltuina myös EFSAn 26 päivänä marraskuuta 2003 antaman lausunnon sekä EFSAn 15 päivänä kesäkuuta 2017 antamaa viimeisintä lausuntoa koskevan Tanskan toteuttaman arvioinnin pohjalta.

               (38)

               Tanskan mukaan tieteellinen arviointi osoittaa, että a) nitriittien ja nitraattien käyttöä olisi vähennettävä mahdollisimman paljon käyttämällä vaihtelevia määriä eri elintarvikkeisiin liittyvien teknisten tarpeiden mukaan, b) nitriittien ja nitraattien käyttöä olisi säänneltävä lisättävien määrien eikä niinkään jäämien määrien osalta, ja c) tarvittava säilyminen saavutetaan käyttämällä EFSAn (2003) suosittelemia määriä. Tanska katsoo, että sen kansallisissa säännöksissä noudatetaan näitä suosituksia, mitä taas asetuksessa (EY) N:o 1333/2008 ei tehdä nitriittien osalta.

               (39)

               Tanska katsoo, että ongelmat asetuksen (EU) N:o 1333/2008 nojalla sallittujen nitriittimäärien käytössä liittyvät erityisesti nitrosamiinien muodostumisen lisääntyneeseen riskiin. Toisin kuin EFSAn tuoreessa lausunnossa Tanska katsoo, että sekä haihtuvien että haihtumattomien nitrosamiinien muodostuminen riippuu lisättävien nitriittien määrästä, kun EFSA myöntää ainoastaan yhteyden viimeksi mainittuun. On tieteellisesti todistettu, että monet haihtuvat nitrosamiinit ovat karsinogeenisia ja genotoksisia, ja tuoreemmissa epidemiologisissa tutkimuksissa viitataan lihavalmisteiden kulutuksen ja eri tyyppisten syöpien kehittymisen väliseen yhteyteen. Tämä tukee rajoituksia, jotka koskevat nitriittien käyttöä lisäaineina. Tanska toteaa myös, että liikkumavara hyväksyttävään päiväsaantiin ei ole suuri nuorten lasten kohdalla, joiden nitriittialtistus on suurin Tanskan väestöä koskevien nykyisten saantilaskelmien mukaan.

               (40)

               Tanska toi myös esiin, että sen kansalliset säännökset ovat olleet voimassa monia vuosia, eikä niistä koskaan ole aiheutunut ongelmia kyseisten valmisteiden säilymisen osalta. Tanskassa esiintyy lisäksi botulismia suhteellisen vähän verrattuna muihin EU-maihin, eikä lihavalmisteiden nauttimisesta johtuvia tapauksia ole ilmoitettu yhtään vuoden 1980 jälkeen. Tanska huomauttaa, ettei maassa ole ilmoitettu yhtään botulismitapausta vuoden 2006 jälkeen. Näin ollen Tanskan säännösten, jotka koskevat nitriittien käyttöä lihavalmisteissa, katsotaan edelleen tarjoavan kattavan suojan ruokamyrkytyksiä vastaan.

               (41)

               Tanskan ympäristö- ja elintarvikeministeriön muistiossa annetaan lisätietoa lihavalmisteiden kulutuksesta ja tuonnista sekä nitriiteille altistumisesta ja esitetään analyysi nitriiteistä lihavalmisteissa Tanskan markkinoilla.

               (42)

               Tanskan viranomaisten mukaan uusimpien tietojen vertailu (eli vuosien 2012 ja 2014 välinen vertailu) osoittaa lisättyjä nitriittejä sisältävien lihavalmisteiden, leikkeleet mukaan luettuina, kulutuksen kasvua. Tämä vastaa vuodesta 2000 asti havaittua suuntausta, jonka mukaan tanskalaiset altistuvat entistä enemmän sellaisten lihavalmisteiden sisältämille nitriiteille, joista monet kuuluvat nitriittien alhaisen raja-arvon (60 mg/kg) piiriin.

               (43)

               Kaupan osalta Tanska katsoo, että tarkastelujakson aikana Tanskan erityissäännöillä ei ole ollut kielteistä vaikutusta kyseisten tuotteiden tuonissa Tanskaan, vaan tuonti on kasvanut noin 5 prosenttia vuodesta 2013 vuoteen 2016, kun Saksaa koskevat luvut jätetään tarkastelun ulkopuolelle (11). Lihavalmisteiden sisältämää nitriittiä koskevan analyysin pohjalta Tanska katsoo, että Tanskaan tuotujen valmisteiden nitriittipitoisuus ei ollut suurempi kuin tanskalaisten tuotteiden.

               (44)

               Tämän vuoksi Tanska katsoo oikeutetuksi pitää voimassa kansalliset säännöt, jotka koskevat nitriittien käyttöä lihavalmisteissa ja jotka ovat rajoittavampia kuin asetuksen (EY) N:o 1333/2008 vaatimukset. Tanskan mukaan seuranta, jota on toteutettu päätöksessä (EU) 2015/826 edellytetyllä tavalla, osoitti, että aiemmin huomioon otetut terveysnäkökohdat ovat edelleen päteviä. Lopuksi se vielä toteaa, että käytettävissä olevien tietojen mukaan Tanskan säännökset eivät muodosta estettä kyseisten tuotteiden kaupalle.

         2.2   TANSKAN KANNAN ARVIOINTI
   2.2.1
         SEUT-sopimuksen 36 artiklassa tarkoitettuihin tärkeisiin tarpeisiin liittyvät perustelut

               (45)

               Tanskan lainsäädännön tavoitteena on saavuttaa ihmisen terveyden ja elämän korkeamman tasoinen suojelu siltä osin kuin kyseessä on nitriiteille altistuminen ja nitrosamiinien mahdollinen muodostuminen lihavalmisteissa määrittämällä lisättäville nitriiteille alemmat enimmäismäärät tietyissä lihavalmisteissa verrattuna asetuksessa (EY) N:o 1333/2008 säädettyihin enimmäismääriin ja kieltämällä sellaisten lihavalmisteiden markkinoille saattaminen, joiden osalta voidaan määrittää ainoastaan jäämien enimmäismäärät.

               (46)

               Arvioitaessa, onko Tanskan lainsäädäntö todellisuudessa riittävä ja tarpeellinen tämän tavoitteen saavuttamiseksi, on otettava huomioon monia eri tekijöitä. Erityisesti on saavutettava tasapaino kahden terveydelle aiheutuvan riskin välillä eli lihavalmisteissa esiintyvien nitrosamiinien aiheuttaman riskin ja lihavalmisteiden mikrobiologisen turvallisuuden välillä. Näistä jälkimmäinen ei ole pelkkä tekninen tarve vaan hyvinkin merkityksellinen terveysuhka. Siitä huolimatta, että lihavalmisteiden sisältämien nitriittimäärien alentaminen myönnetään tarpeelliseksi, alemmat nitriittimäärät eivät automaattisesti paranna ihmisen terveyden suojelua. Optimaalinen nitriittimäärä riippuu monista tekijöistä, joiden merkitys tunnustetaan asiaa koskevissa tiedekomitean ja EFSAn lausunnoissa, esimerkiksi suolan lisäämisestä, kosteudesta, pH:sta, tuotteen säilyvyysajasta, hygieniasta ja lämpötilan valvonnasta.

               (47)

               Komission on arvioitava Tanskan lainsäätäjän yksittäisiä valintoja ja jo kauan voimassa olleiden sääntöjen soveltamisesta saatuja kokemuksia. Tanska on toimittamillaan ruokamyrkytysten ja erityisesti botulismin esiintymistä koskevilla luvuilla osoittanut, että tähän mennessä maan lainsäädännöllä on saavutettu tyydyttävät tulokset. Tiedoista käy yleisesti ilmi, että Tanskan lainsäädännössä määritetyt enimmäismäärät näyttäisivät riittävän varmistamaan Tanskassa nykyisin valmistettavien lihavalmisteiden ja niiden valmistusmenetelmien mikrobiologisen turvallisuuden.

               (48)

               Toisin kuin asetuksessa (EY) N:o 1333/2008, jossa vahvistetaan jäämien enimmäismäärät tuotantoprosessin lopussa tiettyjen perinteisesti valmistettujen suolattujen lihavalmisteiden osalta, Tanskan säännöksiin ei sisälly poikkeuksia periaatteeseen, jonka mukaan on vahvistettava lisättävät enimmäismäärät. Tätä sovelletaan myös liuossuolattuihin lihavalmisteisiin, joissa ei yleensä ole mahdollista säädellä lihaan imeytyvien suolojen määrää. Toimitettujen tietojen mukaan Tanska valvoo nitriittien lisäämistä liuossuolattuihin lihavalmisteisiin ottamalla näytteitä mahdollisimman lähellä valmistuspaikkaa, jotta lisätystä nitriittimäärästä saadaan mahdollisimman realistinen kuva. Kahden lihakauppoihin kohdistuneen tarkastuskampanjan tulokset osoittavat kuitenkin, että liuossuolatut näytteet ylittivät Tanskan raja-arvot vuonna 2014 lähes 35 prosentilla ja 19 prosentilla vuonna 2016. Tämän vuoksi Tanskan viranomaiset antavat lihakaupoille lisäohjeistusta säännöistä ja tekijöistä, jotka ovat merkityksellisiä nitriitin imeytymisen kannalta liuossuolauksen aikana. Tätä olisi edelleen seurattava ja valvottava, jotta Tanska voi varmistaa tällaisia tuotteita koskevien kansallisten säännösten noudattamisen ja näin ollen myös niiden soveltuvuuden.

               (49)

               Komissio panee merkille, että Tanskan lainsäädäntö, joka on unionin tieteellisten elinten asiaan liittyvien lausuntojen mukaista, perustuu lisättävien enimmäismäärien sääntelyyn ja siinä noudatetaan kyseisissä lausunnoissa esitettyä lisättävien nitriittimäärien vaihteluväliä, joka on 50–150 mg/kg. Tanska on samalla vahvistanut asetusta täsmällisemmät lisättävät enimmäismäärät tietyille lihavalmisteryhmille ottaen huomioon Tanskassa yleiset lihavalmistetyypit ja valmistusmenetelmät.

               (50)

               Lisäksi on otettava huomioon, että Tanskan toimittamien tietojen mukaan suurin osa tanskalaisten kuluttamista lihavalmisteista kuuluu ryhmään, johon sovelletaan nykyisin rajaa 60 mg/kg, joka olisi korvattava rajalla 100 tai 150 mg/kg. Vaikka valmistajat Tanskassa sen enempää kuin muissakaan jäsenvaltioissa eivät joutuisi nostamaan tuotteisiinsa nykyisin lisättäviä nitriittimääriä asetuksessa (EY) N:o 1333/2008 tarkoitettuun enimmäismäärään, ei kuitenkaan voida sulkea pois mahdollisuutta, että tanskalaisten nykyinen altistumistaso nitriiteille nousisi.

               (51)

               Nyt käytettävissä olevien tietojen perusteella komissio katsoo, että ilmoitettujen toimenpiteiden voimassa pitämistä koskeva pyyntö voidaan toistaiseksi hyväksyä Tanskan kansanterveyden suojeluun liittyvien syiden perusteella.

         2.2.2
         Mielivaltainen syrjintä, jäsenvaltioiden välisen kaupan peitelty rajoittaminen ja sisämarkkinoiden toiminnan esteet

   2.2.2.1   Ei mielivaltaista syrjintää

               (52)

               SEUT-sopimuksen 114 artiklan 6 kohdassa komissio velvoitetaan varmistamaan, etteivät suunnitellut säännökset ole keino mielivaltaiseen syrjintään. Unionin tuomioistuimen oikeuskäytännön mukaan syrjintää ei esiinny, kun samanlaisia tilanteita ei käsitellä eri tavoin ja erilaisia tilanteita ei käsitellä samalla tavoin.

               (53)

               Tanskan kansallisia sääntöjä sovelletaan sekä kotimaassa että muissa jäsenvaltioissa valmistettuihin tuotteisiin. Päätelmänä voidaan päinvastaisten todisteiden puuttuessa esittää, että kansalliset säännökset eivät ole keino mielivaltaiseen syrjintään.

         2.2.2.2   Ei peiteltyä kaupan rajoittamista

               (54)

               Kansalliset säännökset, joilla rajoitetaan tuotteiden käyttöä enemmän kuin unionin asetuksella, muodostavat yleensä kaupan esteen silloin, kun tuotteita, jotka on saatettu laillisesti markkinoille ja jotka ovat käytössä muualla unionissa, ei niiden käyttöä koskevan kiellon vuoksi odoteta saatettavan markkinoille kyseisessä jäsenvaltiossa. SEUT-sopimuksen 114 artiklan 6 kohdassa määriteltyjen edellytysten tarkoituksena on estää 4 ja 5 kohdassa esitettyihin kriteereihin perustuvien rajoitusten käyttäminen vääriin tarkoituksiin siten, että ne todellisuudessa ovat taloudellisia toimenpiteitä, jotka on otettu käyttöön muista jäsenvaltioista peräisin olevien tuotteiden tuonnin estämiseksi, eli niitä käytetään välillisesti kansallisen tuotannon suojelemiseen.

               (55)

               Koska Tanskan säännöillä nitriittien lisäämisestä tiettyihin lihatuotteisiin asetetaan tiukemmat vaatimukset myös muihin jäsenvaltioihin sijoittautuneille toimijoille, vaikka alue on muutoin yhdenmukaistettu, tällaiset säännöt saattavat olla keino kaupan peiteltyyn rajoittamiseen tai muodostaa esteen sisämarkkinoiden toiminnalle. Tästä huolimatta myönnetään, että SEUT-sopimuksen 114 artiklan 6 kohta on ymmärrettävä siten, että ainoastaan sellaisia kansallisia toimenpiteitä, jotka estävät kohtuuttomasti sisämarkkinoiden toimintaa, ei voida hyväksyä. Tanska on tähän liittyen esittänyt lukuja, joista käy ilmi, että sen säännöksistä huolimatta maahan on tuotu tiettyjä lihavalmisteita muista jäsenvaltioista ja tällainen tuonti on kasvanut vuosina 1994–2016 ja pysynyt vakaana vuosina 2013–2016.

               (56)

               Koska ei ole todisteita siitä, että kyseiset kansalliset säännökset ovat kansallisen tuotannon suojelemiseksi tarkoitettu toimenpide, päätelmänä voidaan todeta, että niiden tarkoituksena ei ole jäsenvaltioiden välisen kaupan peitelty rajoittaminen.

         2.2.2.3   Ei esteitä sisämarkkinoiden toiminnalle

               (57)

               Tätä ehtoa ei voida tulkita siten, että sillä suljetaan pois mahdollisuus kaikkien sellaisten kansallisten säännösten antamiseen, jotka voisivat vaikuttaa sisämarkkinoiden toimintaan. Itse asiassa kaikki kansalliset säännökset, jotka poikkeavat sisämarkkinoiden toteuttamiseen ja toimivuuteen tähtäävästä yhdenmukaistamistoimenpiteestä, ovat sisällöltään toimenpiteitä, jotka todennäköisesti vaikuttavat sisämarkkinoihin. SEUT-sopimuksen 114 artiklassa määrätyn menettelyn hyödyllisyyden säilyttämiseksi sisämarkkinoiden toiminnan esteen käsite on näin ollen 114 artiklan 6 kohtaa sovellettaessa ymmärrettävä kohtuuttoman suureksi vaikutukseksi suhteessa asetettuun tavoitteeseen.

               (58)

               Ottaen huomioon Tanskan hallituksen mainitsemat terveyshyödyt, jotka saadaan vähennettäessä altistumista lihavalmisteiden sisältämille nitriiteille, sekä se, että nykyisellään käytettävissä olevien tietojen perusteella säännöt eivät näytä vaikuttavan kauppaan joko lainkaan tai ainoastaan hyvin vähäisessä määrin, komissio katsoo, että Tanskan tiedoksi antamat säännöt voidaan pitää tilapäisesti voimassa ihmisen terveyden ja elämän suojeluun liittyvistä syistä, kun otetaan huomioon, että ne eivät ole kohtuuttomia eivätkä siksi muodosta SEUT-sopimuksen 114 artiklan 6 kohdassa tarkoitettua estettä sisämarkkinoiden toiminnalle.

               (59)

               Tämän analyysin perusteella komissio katsoo, että ehto, jonka mukaan säännökset eivät saa muodostaa estettä sisämarkkinoiden toiminnalle, täyttyy.

         2.2.3
         Aikarajoitus

               (60)

               Edellä esitetyt päätelmät perustuvat tällä hetkellä käytettävissä olevaan tietoon ja erityisesti tietoihin, joista käy ilmi, että Tanska on kyennyt pitämään botulismin hallinnassa siitä huolimatta, että tiettyihin lihatuotetyyppeihin lisättävien nitraattien enimmäismäärät ovat alempia, aiheuttamatta kuitenkaan kohtuutonta häiriötä kaupankäynnille.

               (61)

               Toinen tärkeä tekijä on lihavalmisteiden kulutusaste Tanskassa, minkä vuoksi asetuksen (EY) N:o 1333/2008 soveltaminen voisi lisätä Tanskan väestön altistumista nitriiteille ja mahdollisesti nitrosamiineille.

               (62)

               Tanskan olisi seurattava tilannetta ja kerättävä tietoa siitä, voidaanko asetuksessa (EY) N:o 1333/2008 säädettyjä tasoja soveltamalla saavuttaa vaadittu suojan taso, ja jos ei, aiheuttaisiko se ihmisten terveydelle riskin, jota ei voida hyväksyä. Kerättävissä tiedoissa on keskityttävä etenkin botulismin valvontaan sekä nitriittejä koskevien Tanskan kansallisten säännösten noudattamiseen, erityisesti liuossuolattujen lihavalmisteiden osalta. Lisäksi Tanskan olisi edelleen kerättävä tietoja lihavalmisteiden tuonnista muista jäsenvaltioista. Tanskan on raportoitava kerätyistä tiedoista komissiolle kahden vuoden kuluessa tämän päätöksen antamispäivästä.
               Näistä syistä komissio katsoo, että kansalliset säännökset voidaan hyväksyä edellä esitetyssä laajuudessa kolmen vuoden ajaksi.

         III   PÄÄTELMÄ

               (63)

               Edellä esitetyn perusteella ja ottaen huomioon Kyproksen huomautukset Tanskan viranomaisten toimittamaan tiedoksiantoon komissio katsoo, että Tanskan pyyntö, jonka komissio vastaanotti 14 päivänä marraskuuta 2017, pitää voimassa nitriittien lisäämistä koskevat kansalliset säännökset, jotka ovat tiukemmat kuin asetuksen (EY) N:o 1333/2008 säännökset, voidaan hyväksyä kolmen vuoden ajaksi tämän päätöksen antamispäivästä lähtien. Tanskan olisi edelleen seurattava tilannetta ja kerättävä tietoa siitä, voidaanko asetuksessa (EY) N:o 1333/2008 säädettyjä tasoja soveltamalla saavuttaa vaadittu suojan taso, ja jos ei, aiheuttaisiko se ihmisten terveydelle riskin, jota ei voida hyväksyä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään nitriittien lisäämisestä lihavalmisteisiin annetut Tanskan kansalliset säännökset, jotka sisältyvät 4 päivänä syyskuuta 2015 annettuun elintarvikelisäaineita koskevaan määräykseen nro 1044 (BEK nr. 1044 af 4.9.2015, Udskriftsdato: 25.9.2017, Fødevareministeriet) ja jotka Tanskan kuningaskunta antoi komissiolle tiedoksi 10 päivänä marraskuuta 2017 päivätyllä kirjeellä SEUT-sopimuksen 114 artiklan 4 kohdan mukaisesti.
   2 artikla
   Tämän päätöksen voimassaolo päättyy 8 päivänä toukokuuta 2021.
   3 artikla
   Tämä päätös on osoitettu Tanskan kuningaskunnalle.

      Tehty Brysselissä 8 päivänä toukokuuta 2018.

            Komission puolesta

         Vytenis ANDRIUKAITIS

            Komission jäsen

      (1)  Komission päätös (EU) 2015/826, annettu 22 päivänä toukokuuta 2015, Tanskan tiedoksi antamista nitriittien lisäämistä tiettyihin lihavalmisteisiin koskevista kansallisista säännöksistä (EUVL L 130, 28.5.2015, s. 10).

      (2)  Euroopan parlamentin ja neuvoston asetus (EY) N:o 1333/2008, annettu 16 päivänä joulukuuta 2008, elintarvikelisäaineista (EUVL L 354, 31.12.2008, s. 16).

      (3)  Opinion on nitrates and nitrites expressed on 19 October 1990, European Commission – Reports of the Scientific Committee for Food (twenty-sixth series), s. 21.

      (4)  Opinion on nitrates and nitrite expressed on 22 September 1995, European Commission – Reports of the Scientific Committee for Food (thirty eighth series), s. 1.

      (5)  Opinion of the Scientific Panel on Biological Hazards on a request from the Commission related to the effects of Nitrites/Nitrates on the Microbiological Safety of Meat Products, The EFSA Journal (2003) 14, s. 1.

      (6)  EUVL C 114, 28.3.2018, s. 11.

      (7)  Komission asetus (EU) N:o 257/2010, annettu 25 päivänä maaliskuuta 2010, hyväksyttyjen elintarvikelisäaineiden uudelleenarviointiohjelman perustamisesta elintarvikelisäaineista annetun Euroopan parlamentin ja neuvoston asetuksen (EY) N:o 1333/2008 mukaisesti (EUVL L 80, 26.3.2010, s. 19).

      (8)  Komissiolle 25 päivänä marraskuuta 2014 päivätyllä kirjeellä toimitettu Tanskan tiedoksianto.

      (9)  EFSA Journal 2017;15(6):4786.

      (10)  Euroopan parlamentin ja neuvoston direktiivi 2006/52/EY, annettu 5 päivänä heinäkuuta 2006, elintarvikkeiden muista lisäaineista kuin väri- ja makeutusaineista annetun direktiivin 95/2/EY ja elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta (EUVL L 204, 26.7.2006, s. 10).

      (11)  Tanska ilmoitti komissiolle, että muistiossa oli virhe siltä osin kuin on kyse suolatun sianlihan (pekonin) tuonnista Saksasta ja että pekonin tuonnissa Saksasta Tanskaan ei ollut tapahtunut merkittäviä muutoksia.


title: Neuvoston päätös (YUTP) 2018/706, annettu 14 päivänä toukokuuta 2018, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta

text:
               14.5.2018

               FI

               Euroopan unionin virallinen lehti

               LI 118/3

         NEUVOSTON PÄÄTÖS (YUTP) 2018/706,
   annettu 14 päivänä toukokuuta 2018,
   rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 17 päivänä maaliskuuta 2014 annetun neuvoston päätöksen 2014/145/YUTP (1) ja erityisesti sen 3 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 17 päivänä maaliskuuta 2014 päätöksen 2014/145/YUTP.

               (2)

               Venäjän federaation järjestettyä Venäjän presidentin vaalit laittomasti alueeseensa liittämillään Krimin niemimaalla ja Sevastopolissa neuvosto katsoo, että viisi henkilöä olisi lisättävä päätöksen 2014/145/YUTP liitteessä olevaan luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä.

               (3)

               Päätöksen 2014/145/YUTP liite olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään tämän päätöksen liitteessä luetellut henkilöt päätöksen 2014/145/YUTP liitteessä olevaan luetteloon.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 14 päivänä toukokuuta 2018.

            Neuvoston puolesta

            Puheenjohtaja

         E. ZAHARIEVA

      (1)  EUVL L 78, 17.3.2014, s. 16.

      LIITE
      Lisätään päätöksen 2014/145/YUTP liitteessä olevaan henkilöitä koskevaan luetteloon seuraavat henkilöt:

                     Nimi

                     Tunnistustiedot

                     Perusteet

                     Luetteloon merkitsemisen päivämäärä

                     ”162.

                     Inna Nikolayevna GUZEYEVA
                     (Инна Николаевна ГУЗЕЕВА)
                     Inna Nikolayevna GUZEEVA
                     (Инна Николаевна ГУЗЕЕВА)
                     Inna Mykolayivna HUZIEIEVA
                     (Iнна Миколаївна ГУЗЄЄВА)

                     Syntymäaika: 20.5.1971
                     Syntymäpaikka: Krim
                     Osoite: Simferopol, Lisnevka, 83 Kievskaya ulitsa, asunto 67.

                     Krimin vaalilautakunnan varapuheenjohtaja. Tässä ominaisuudessa hän osallistui 18. maaliskuuta 2018 pidettyjen Venäjän presidentinvaalien järjestämiseen laittomasti liitetyillä Krimillä ja Sevastopolissa, ja siten aktiivisesti tuki ja pani täytäntöön Ukrainan alueellista koskemattomuutta, suvereniteettia ja itsenäisyyttä heikentäviä politiikkoja.

                     14.5.2018

                     163.

                     Natalya Ivanovna BEZRUCHENKO /
                     Natalia Ivanovna BEZRUCHENKO
                     (Наталья Ивановна БЕЗРУЧЕНКО)
                     Nataliya Ivanivna BEZRUCHENKO
                     (Наталія Iванівна БЕЗРУЧЕНКО)

                     Syntymäaika: 22.8.1979
                     Syntymäpaikka: Simferopol, Krim
                     Osoite: Krimin autonominen tasavalta, Gresovskoe, 5-A ulitsa Kryzhizhanovskogo, asunto. 64.

                     Krimin vaalilautakunnan sihteeri. Tässä ominaisuudessa hän osallistui 18. maaliskuuta 2018 pidettyjen Venäjän presidentinvaalien järjestämiseen laittomasti liitetyillä Krimillä ja Sevastopolissa, ja siten aktiivisesti tuki ja pani täytäntöön Ukrainan alueellista koskemattomuutta, suvereniteettia ja itsenäisyyttä heikentäviä politiikkoja.

                     14.5.2018

                     164.

                     Aleksandr Yurevich PETUKHOV /
                     Aleksandr Yurievich PETUKHOV
                     (Александр Юрьевич ПЕТУХОВ)
                     Oleksandr Yuriyovych PIETUKHOV
                     (Олександр Юрійович ПЄТУХОВ)

                     Syntymäaika: 17.7.1970

                     Sevastopolin vaalilautakunnan puheenjohtaja. Tässä ominaisuudessa hän osallistui 18. maaliskuuta 2018 pidettyjen Venäjän presidentinvaalien järjestämiseen laittomasti liitetyillä Krimillä ja Sevastopolissa, ja siten aktiivisesti tuki ja pani täytäntöön Ukrainan alueellista koskemattomuutta, suvereniteettia ja itsenäisyyttä heikentäviä politiikkoja.

                     14.5.2018

                     165.

                     Miroslav Aleksandrovich POGORELOV
                     (Мирослав Александрович ПОГОРЕЛОВ)
                     Myroslav Oleksandrovych POHORIELOV
                     (Мирослав Олександрович ПОГОРЄЛОВ)

                     Syntymäaika: 7.6.1968

                     Sevastopolin vaalilautakunnan varapuheenjohtaja. Tässä ominaisuudessa hän osallistui 18. maaliskuuta 2018 pidettyjen Venäjän presidentinvaalien järjestämiseen laittomasti liitetyillä Krimillä ja Sevastopolissa, ja siten aktiivisesti tuki ja pani täytäntöön Ukrainan alueellista koskemattomuutta, suvereniteettia ja itsenäisyyttä heikentäviä politiikkoja.

                     14.5.2018

                     166.

                     Anastasiya Nikolayevna KAPRANOVA
                     (Анастасия Николаевна КАПРАНОВА)
                     Anastasiya Mykolayivna KAPRANOVA
                     (Анастасія Миколаївна КАПРАНОВА)

                     Syntymäaika: 1964 (mahd: 21.4.)

                     Sevastopolin vaalilautakunnan sihteeri. Tässä ominaisuudessa hän osallistui 18. maaliskuuta 2018 pidettyjen Venäjän presidentinvaalien järjestämiseen laittomasti liitetyillä Krimillä ja Sevastopolissa, ja siten aktiivisesti tuki ja pani täytäntöön Ukrainan alueellista koskemattomuutta, suvereniteettia ja itsenäisyyttä heikentäviä politiikkoja.

                     14.5.2018”


title: Neuvoston päätös (YUTP) 2018/712, annettu 14 päivänä toukokuuta 2018, Euroopan turvallisuus- ja puolustusakatemian (ETPA) perustamisesta annetun päätöksen (YUTP) 2016/2382 muuttamisesta

text:
               15.5.2018

               FI

               Euroopan unionin virallinen lehti

               L 119/37

         NEUVOSTON PÄÄTÖS (YUTP) 2018/712,
   annettu 14 päivänä toukokuuta 2018,
   Euroopan turvallisuus- ja puolustusakatemian (ETPA) perustamisesta annetun päätöksen (YUTP) 2016/2382 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 21 päivänä joulukuuta 2016 päätöksen (YUTP) 2016/2382 (1) Euroopan turvallisuus- ja puolustusakatemian (ETPA) perustamisesta.

               (2)

               Neuvosto hyväksyi 13 päivänä marraskuuta 2017 päätelmät turvallisuus- ja puolustuspolitiikasta EU:n globaalistrategian yhteydessä.

               (3)

               Neuvosto hyväksyi 20 päivänä marraskuuta 2017 päätelmät Euroopan parlamentille ja neuvostolle annetusta yhteisestä tiedonannosta ”Resilienssi, pelote ja puolustus: vahvan kyberturvallisuuden rakentaminen EU:lle”.

               (4)

               ETPA:n johtokomitea sopi 6 päivänä helmikuuta 2018, että ETPA:n olisi otettava vastuulleen kyberalan koulutus-, arviointi- ja harjoitusalustan (Cyber Education, Training, Evaluation and Exercise (ETEE) platform) perustaminen; se totesi samalla olevan tarpeen varmistaa täydentävyys muiden unionin toimien ja aloitteiden kanssa.

               (5)

               ETPA:n henkilöstö koostuu pääosin määräaikaisesti siirretyistä työntekijöistä, mutta osa kyberturvallisuuskoulutuksen päällikkötason tehtävistä on ehkä täytettävä sopimussuhteisella henkilöstöllä, jotta kyberalan koulutus-, arviointi- ja harjoitusalusta saadaan luotua nopeasti, jos ei ole löydetty yhtään kansallista asiantuntijaa.

               (6)

               Näin ollen olisi vahvistettava uusi rahoitusohje 1 päivänä tammikuuta 2018 alkavalle ja 31 päivänä joulukuuta 2018 päättyvälle kaudelle.

               (7)

               Päätös (YUTP) 2016/2382 olisi sen vuoksi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös (YUTP) 2016/2382 seuraavasti:

               1)

               Lisätään 3 artiklaan alakohta seuraavasti:

                           ”k)

                           kouluttaa jäsenvaltioiden ja unionin hallintoja varten osaavaa henkilöstöä, joka tuntee unionin politiikat, toimielimet, menettelyt ja parhaat käytännöt kyberturvallisuuden ja -puolustuksen alalla.”

               2)

               Lisätään 4 artiklan 2 kohtaan alakohta seuraavasti:

                           ”h)

                           kybertietoisuus ja jatkotason kurssit, mukaan lukien YTPP-operaatioiden tukemiseksi.”

               3)

               Korvataan 13 artiklan 1 kohdan c alakohta seuraavasti:

                           ”c)

                           sopimussuhteisesta henkilöstöstä, jos hallinto- ja talousasiantuntijan tehtävään tai kyberturvallisuuskoulutuksen päällikkötason tehtäviin ei ole löydetty yhtään kansallista asiantuntijaa ja jos johtokomitea on antanut tähän hyväksyntänsä.”

               4)

               Korvataan 16 artiklan 2 kohta seuraavasti:
               ”2.   Rahoitusohje, jonka on tarkoitus kattaa ETPA:n kulut 1 päivänä tammikuuta 2018 alkavana ja 31 päivänä joulukuuta 2018 päättyvänä kautena, on 1 308 164,00 euroa.
               Neuvosto päättää ETPA:n menoihin tarkoitetusta rahoitusohjeesta myöhempien kausien osalta.”

         2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 14 päivänä toukokuuta 2018.

            Neuvoston puolesta

            Puheenjohtaja

         E. ZAHARIEVA

      (1)  Neuvoston päätös (YUTP) 2016/2382, annettu 21 päivänä joulukuuta 2016, Euroopan turvallisuus- ja puolustusakatemian (ETPA) perustamisesta ja päätöksen 2013/189/YUTP kumoamisesta (EUVL L 352, 23.12.2016, s. 60).


title: Neuvoston päätös, annettu 14 päivänä toukokuuta 2018, neuvoston kannan vahvistamisesta esitykseen Euroopan unionin lisätalousarvioksi nro 1 varainhoitovuodeksi 2018

text:
               15.5.2018

               FI

               Euroopan unionin virallinen lehti

               C 167/2

         NEUVOSTON PÄÄTÖS,
   annettu 14 päivänä toukokuuta 2018,
   neuvoston kannan vahvistamisesta esitykseen Euroopan unionin lisätalousarvioksi nro 1 varainhoitovuodeksi 2018
   (2018/C 167/02)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   ottaa huomioon Euroopan unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan,
   sekä katsoo seuraavaa:

               —

               unionin talousarvio varainhoitovuodeksi 2018 hyväksyttiin lopullisesti 30 päivänä marraskuuta 2017 (2),

               —

               komissio antoi 22 päivänä helmikuuta 2018 ehdotuksen, joka sisälsi lisätalousarvioesityksen nro 1 varainhoitovuoden 2018 yleiseen talousarvioon,

         ON PÄÄTTÄNYT SEURAAVAA:
   Ainoa artikla
   Neuvoston kanta esitykseen Euroopan unionin lisätalousarvioksi nro 1 varainhoitovuodeksi 2018 vahvistettiin 14 päivänä toukokuuta 2018.
   Kannan tekstiin voi kokonaisuudessaan tutustua tai sen voi ladata neuvoston verkkosivuston osoitteesta http://www.consilium.europa.eu/.

      Tehty Brysselissä 14 päivänä toukokuuta 2018.

            Neuvoston puolesta

            Puheenjohtaja

         E. ZAHARIEVA

      (1)  EUVL L 298, 26.10.2012, s. 1.

      (2)  EUVL L 57, 28.2.2018, s. 1.


title: Neuvoston päätös (YUTP) 2018/717, annettu 14 päivänä toukokuuta 2018, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) annetun päätöksen (YUTP) 2015/778 muuttamisesta

text:
               16.5.2018

               FI

               Euroopan unionin virallinen lehti

               L 120/10

         NEUVOSTON PÄÄTÖS (YUTP) 2018/717,
   annettu 14 päivänä toukokuuta 2018,
   keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) annetun päätöksen (YUTP) 2015/778 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 18 päivänä toukokuuta 2015 päätöksen (YUTP) 2015/778 (1) keskisen Välimeren eteläosassa toteutettavasta EU:n sotilasoperaatiosta (EUNAVFOR MED SOPHIA -operaatio), jolla edistettiin ihmisten salakuljetusta ja ihmiskauppaa harjoittavien verkostojen toimintamallin hajottamista keskisen Välimeren eteläosassa.

               (2)

               Neuvosto antoi 20 päivänä kesäkuuta 2016 päätöksen (YUTP) 2016/993 (2), jolla muutettiin päätöstä (YUTP) 2015/778 jatkamalla operaation toimeksiantoa ja jolla edistettiin erityisesti tietojenvaihdon ja YK:n asevientikiellon täytäntöönpanoa aavalla merellä Libyan rannikon edustalla.

               (3)

               Neuvosto antoi 19 päivänä joulukuuta 2016 päätöksen (YUTP) 2016/2314 (3) ja 25 päivänä heinäkuuta 2017 päätöksen (YUTP) 2017/1385 (4), joilla tehostettiin EUNAVFOR MED SOPHIA -operaatiolle myönnettyjä valtuuksia vaihtaa tietoja asianomaisten toimijoiden kanssa.

               (4)

               Poliittisten ja turvallisuusasioiden komitea sopi 20 päivänä maaliskuuta 2018, että tietojenvaihdon parantamiseksi jäsenvaltioiden asianomaisten lainvalvontaviranomaisten ja unionin virastojen kanssa EUNAVFOR MED SOPHIA -operaation osaksi voidaan perustaa rikostietoyksikkö.

               (5)

               Rikostietoyksikön jäsenten suorittamassa henkilötietojen käsittelyssä on tarpeen noudattaa Euroopan unionin perusoikeuskirjan 8 artiklaa.

               (6)

               Päätös (YUTP) 2015/778 olisi muutettava tämän mukaisesti.

               (7)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen antamiseen, tämä päätös ei sido Tanskaa eikä sitä sovelleta Tanskaan, eikä Tanska osallistu tämän operaation rahoittamiseen,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen (YUTP) 2015/778 8 artiklaan kohta seuraavasti:

      ”4.   EUNAVFOR MED Sophia -operaation osaksi voidaan perustaa rikostietoyksikkö, joka koostuu jäsenvaltioiden asianomaisten lainvalvontaviranomaisten ja tämän artiklan 3 kohdassa lueteltujen unionin virastojen henkilöstöstä, jotta voidaan helpottaa sellaisten tietojen, henkilötiedot mukaan luettuina, saamista, keräämistä ja välittämistä, jotka koskevat ihmisten salakuljetusta ja ihmiskauppaa, asevientikieltoa Libyaan, 2 b artiklan 4 kohdassa tarkoitettua laitonta kauppaa sekä operaation turvallisuuden kannalta merkityksellistä rikollisuutta.
      Henkilötietojen käsittely tässä yhteydessä on suoritettava sen aluksen lippuvaltion oikeuden mukaisesti, johon rikostietoyksikkö on sijoitettu, ja unionin virastojen henkilöstön osalta asiaankuuluviin virastoihin sovellettavan sääntelykehyksen mukaisesti.”

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 14 päivänä toukokuuta 2018.

            Neuvoston puolesta

            Puheenjohtaja

         E. ZAHARIEVA

      (1)  Neuvoston päätös (YUTP) 2015/778, annettu 18 päivänä toukokuuta 2015, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) (EUVL L 122, 19.5.2015, s. 31).

      (2)  Neuvoston päätös (YUTP) 2016/993, annettu 20 päivänä kesäkuuta 2016, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) annetun päätöksen (YUTP) 2015/778 muuttamisesta (EUVL L 162, 21.6.2016, s. 18).

      (3)  Neuvoston päätös (YUTP) 2016/2314, annettu 19 päivänä joulukuuta 2016, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) annetun päätöksen (YUTP) 2015/778 muuttamisesta (EUVL L 345, 20.12.2016, s. 62).

      (4)  Neuvoston päätös (YUTP) 2017/1385, annettu 25 päivänä heinäkuuta 2017, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) annetun päätöksen (YUTP) 2015/778 muuttamisesta (EUVL L 194, 26.7.2017, s. 61).


title: Neuvoston päätös (YUTP) 2018/715, annettu 14 päivänä toukokuuta 2018, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta

text:
               16.5.2018

               FI

               Euroopan unionin virallinen lehti

               L 120/4

         NEUVOSTON PÄÄTÖS (YUTP) 2018/715,
   annettu 14 päivänä toukokuuta 2018,
   Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä huhtikuuta 2013 päätöksen 2013/183/YUTP (1) Korean demokraattista kansantasavaltaa koskevista rajoittavista toimenpiteistä

               (2)

               Neuvosto hyväksyi 2 päivänä heinäkuuta 2015 päätöksen (YUTP) 2015/1066 (2), jolla lisättiin Korean National Insurance Company, jäljempänä ’KNIC’, GmbH ja kuusi sen puolesta tai sen antamien ohjeiden mukaisesti toimivaa henkilöä päätöksen 2013/183/YUTP liitteeseen II. Neuvosto hyväksyi 31 päivänä maaliskuuta 2016 päätöksen (YUTP) 2016/475 (3), jolla lisättiin KNIC päätöksen 2013/183/YUTP liitteeseen II ja poistettiin KNIC GmbH:ta koskeva merkintä. Päätöksellä (YUTP) 2016/475 muutettiin lisäksi merkintöjä, jotka koskevat kuutta henkilöä, jotka toimivat KNIC:n puolesta tai sen antamien ohjeiden mukaisesti.

               (3)

               Neuvosto hyväksyi 27 päivänä toukokuuta 2016 päätöksen (YUTP) 2016/849 (4) Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta.

               (4)

               Yhdistyneiden kansakuntien turvallisuusneuvosto hyväksyi 5 päivänä elokuuta 2017 päätöslauselman 2371 (2017), jossa määrätään Korean demokraattista kansantasavaltaa koskevista uusista toimenpiteistä, mukaan lukien KNIC:n nimeäminen.

               (5)

               Neuvosto hyväksyi 10 päivänä elokuuta 2017 täytäntöönpanopäätöksen (YUTP) 2017/1459 (5), jolla KNIC lisättiin päätöksen (YUTP) 2016/849 liitteeseen I, ja 24 päivänä elokuuta 2017 päätöksen (YUTP) 2017/1504 (6), jolla KNIC poistettiin päätöksen (YUTP) 2016/849 liitteestä II.

               (6)

               Sen vuoksi niitä henkilöitä koskevat merkinnät, jotka toimivat KNIC:n puolesta tai sen antamien ohjeiden mukaisesti, olisi siirrettävä päätöksen (YUTP) 2016/849 liitteeseen III ja poistettava sen liitteestä II.

               (7)

               Päätöksen (YUTP) 2016/849 liitteet III ja II olisi sen vuoksi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen (YUTP) 2016/849 liitteet III ja II tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 14 päivänä toukokuuta 2018.

            Neuvoston puolesta

            Puheenjohtaja

         E. ZAHARIEVA

      (1)  Neuvoston päätös 2013/183/YUTP, annettu 22 päivänä huhtikuuta 2013, Korean demokraattista kansantasavaltaa koskevista rajoittavista toimenpiteistä ja päätöksen 2010/800/YUTP kumoamisesta (EUVL L 111, 23.4.2013, s. 52).

      (2)  Neuvoston päätös (YUTP) 2015/1066, annettu 2 päivänä heinäkuuta 2015, Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta (EUVL L 174, 3.7.2015, s. 25).

      (3)  Neuvoston päätös (YUTP) 2016/475, annettu 31 päivänä maaliskuuta 2016, Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta (EUVL L 85, 1.4.2016, s. 34).

      (4)  Neuvoston päätös (YUTP) 2016/849, annettu 27 päivänä toukokuuta 2016, Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta (EUVL L 141, 28.5.2016, s. 79).

      (5)  Neuvoston täytäntöönpanopäätös (YUTP) 2017/1459, annettu 10 päivänä elokuuta 2017, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 täytäntöönpanosta (EUVL L 208, 11.8.2017, s. 38).

      (6)  Neuvoston päätös (YUTP) 2017/1504, annettu 24 päivänä elokuuta 2017, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta (EUVL L 221, 26.8.2017, s. 22).

      LIITE

                  A.

                  Lisätään seuraavat merkinnät päätöksen (YUTP) 2016/849 liitteessä III olevan kohdan ”Luettelo 23 artiklan 1 kohdan c alakohdassa ja 27 artiklan 1 kohdan c alakohdassa tarkoitetuista henkilöistä” alakohtaan ”A. Henkilöt”:

                              Nimi

                              Tunnistustiedot

                              Nimeämispäivä

                              Perustelut

                              ”19.

                              KIM Il-Su
                              alias: KIM Il Su

                              Syntymäaika: 2.9.1965
                              Syntymäpaikka: Pjongjang, Korean demokraattinen kansantasavalta

                              3.7.2015

                              Kuuluu Korea National Insurance Corporation -yhtiön (KNIC) jälleenvakuutusosaston johtajiin, työskentelee päätoimipaikassa Pjongjangissa ja on toiminut aikaisemmin KNIC:n valtuutettuna pääedustajana Hampurissa. Toimii KNIC:n puolesta tai sen antamien ohjeiden mukaisesti.

                              20.

                              KANG Song-Sam
                              alias: KANG Song Sam

                              Syntymäaika: 5.7.1972
                              Syntymäpaikka: Pjongjang, Korean demokraattinen kansantasavalta

                              3.7.2015

                              On toiminut aikaisemmin Korea National Insurance Corporation -yhtiön (KNIC) valtuutettuna edustajana Hampurissa. Toimii edelleen KNIC:n puolesta tai sen antamien ohjeiden mukaisesti.

                              21.

                              CHOE Chun-Sik
                              alias: CHOE Chun Sik

                              Syntymäaika: 23.12.1963
                              Syntymäpaikka: Pjongjang, Korean demokraattinen kansantasavalta
                              Passin numero: 745132109
                              Voimassa 12.2.2020 asti

                              3.7.2015

                              Kuuluu Korea National Insurance Corporation -yhtiön (KNIC) jälleenvakuutusosaston johtajiin, työskentelee päätoimipaikassa Pjongjangissa ja toimii KNIC:n puolesta tai sen antamien ohjeiden mukaisesti.

                              22.

                              SIN Kyu-Nam
                              alias: SIN Kyu Nam

                              Syntymäaika: 12.9.1972
                              Syntymäpaikka: Pjongjang, Korean demokraattinen kansantasavalta
                              Passin numero: PO472132950

                              3.7.2015

                              Kuuluu Korea National Insurance Corporation -yhtiön (KNIC) jälleenvakuutusosaston johtajiin, työskentelee päätoimipaikassa Pjongjangissa ja on toiminut aikaisemmin KNIC:n valtuutettuna edustajana Hampurissa. Toimii KNIC:n puolesta tai sen antamien ohjeiden mukaisesti.

                              23.

                              PAK Chun-San
                              alias: PAK Chun San

                              Syntymäaika: 18.12.1953
                              Syntymäpaikka: Pjongjang, Korean demokraattinen kansantasavalta
                              Passin numero: PS472220097

                              3.7.2015

                              Kuuluu Korea National Insurance Corporation -yhtiön (KNIC) jälleenvakuutusosaston johtajiin, on työskennellyt päätoimipaikassa Pjongjangissa ainakin joulukuuhun 2015 saakka ja toiminut aikaisemmin KNIC:n valtuutettuna pääedustajana Hampurissa. Toimii edelleen KNIC:n puolesta tai sen antamien ohjeiden mukaisesti.

                              24.

                              SO Tong Myong

                              Syntymäaika: 10.9.1956

                              3.7.2015

                              Korea National Insurance Corporation -yhtiön (KNIC) pääjohtaja, KNIC:n johtokunnan puheenjohtaja (kesäkuu 2012). Korean National Insurance Corporation -yhtiön johtaja, syyskuu 2013, toimii KNIC:n puolesta tai sen antamien ohjeiden mukaisesti.”

                  B.

                  Poistetaan seuraavat tiedot päätöksen (YUTP) 2016/849 liitteessä II olevan kohdan ”II Henkilöt ja yhteisöt, jotka tarjoavat rahoituspalveluja, jotka voisivat edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia” alakohdasta ”A. Henkilöt”:

                              Nimi

                              Peitenimi

                              Tunnistustiedot

                              Nimeämispäivä

                              Perustelut

                              ”3.

                              KIM Il-Su

                              KIM Il Su

                              Syntymäaika: 2.9.1965
                              Syntymäpaikka: Pjongjang, Korean demokraattinen kansantasavalta

                              3.7.2015

                              Kuuluu Korea National Insurance Corporation -yhtiön (KNIC) jälleenvakuutusosaston johtajiin, työskentelee päätoimipaikassa Pjongjangissa ja on toiminut aikaisemmin KNIC:n valtuutettuna pääedustajana Hampurissa. Toimii KNIC:n puolesta tai sen antamien ohjeiden mukaisesti.

                              4.

                              KANG Song-Sam

                              KANG Song Sam

                              Syntymäaika: 5.7.1972
                              Syntymäpaikka: Pjongjang, Korean demokraattinen kansantasavalta

                              3.7.2015

                              On toiminut aikaisemmin Korea National Insurance Corporation -yhtiön (KNIC) valtuutettuna edustajana Hampurissa. Toimii edelleen KNIC:n puolesta tai sen antamien ohjeiden mukaisesti.

                              5.

                              CHOE Chun-Sik

                              CHOE Chun Sik

                              Syntymäaika: 23.12.1963
                              Syntymäpaikka: Pjongjang, Korean demokraattinen kansantasavalta
                              Passin numero: 745132109
                              Voimassa 12.2.2020 asti

                              3.7.2015

                              Kuuluu Korea National Insurance Corporation -yhtiön (KNIC) jälleenvakuutusosaston johtajiin, työskentelee päätoimipaikassa Pjongjangissa ja toimii KNIC:n puolesta tai sen antamien ohjeiden mukaisesti.

                              6.

                              SIN Kyu-Nam

                              SIN Kyu Nam

                              Syntymäaika: 12.9.1972
                              Syntymäpaikka: Pjongjang, Korean demokraattinen kansantasavalta
                              Passin numero: PO472132950

                              3.7.2015

                              Kuuluu Korea National Insurance Corporation -yhtiön (KNIC) jälleenvakuutusosaston johtajiin, työskentelee päätoimipaikassa Pjongjangissa ja on toiminut aikaisemmin KNIC:n valtuutettuna edustajana Hampurissa. Toimii KNIC:n puolesta tai sen antamien ohjeiden mukaisesti.

                              7.

                              PAK Chun-San

                              PAK Chun San

                              Syntymäaika: 18.12.1953
                              Syntymäpaikka: Pjongjang, Korean demokraattinen kansantasavalta
                              Passin numero: PS472220097

                              3.7.2015

                              Kuuluu Korea National Insurance Corporation -yhtiön (KNIC) jälleenvakuutusosaston johtajiin, on työskennellyt päätoimipaikassa Pjongjangissa ainakin joulukuuhun 2015 saakka ja toiminut aikaisemmin KNIC:n valtuutettuna pääedustajana Hampurissa. Toimii edelleen KNIC:n puolesta tai sen antamien ohjeiden mukaisesti.

                              8.

                              SO Tong Myong

                              Syntymäaika: 10.9.1956

                              3.7.2015

                              Korea National Insurance Corporation -yhtiön (KNIC) pääjohtaja, KNIC:n johtokunnan puheenjohtaja (kesäkuu 2012). Korean National Insurance Corporation -yhtiön johtaja, syyskuu 2013, toimii KNIC:n puolesta tai sen antamien ohjeiden mukaisesti.”


title: Neuvoston päätös, annettu 14 päivänä toukokuuta 2018, Euroopan kemikaaliviraston hallintoneuvoston yhden jäsenen nimittämisestä

text:
               16.5.2018

               FI

               Euroopan unionin virallinen lehti

               C 169/1

         NEUVOSTON PÄÄTÖS,
   annettu 14 päivänä toukokuuta 2018,
   Euroopan kemikaaliviraston hallintoneuvoston yhden jäsenen nimittämisestä
   (2018/C 169/01)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 79 artiklan,
   sekä katsoo seuraavaa:

               (1)

               Asetuksen (EY) N:o 1907/2006 79 artiklassa säädetään, että neuvosto nimittää yhden edustajan kustakin jäsenvaltiosta Euroopan kemikaaliviraston hallintoneuvoston, jäljempänä ’hallintoneuvosto’, jäseniksi.

               (2)

               Neuvosto nimitti 11 päivänä toukokuuta 2015 annetulla päätöksellä (2) hallintoneuvostoon 15 jäsentä.

               (3)

               Viron hallitus on ilmoittanut neuvostolle aikomuksestaan korvata hallintoneuvostossa oleva Viron edustaja ja esittänyt ehdokkaan uudeksi edustajaksi, joka olisi nimitettävä 31 päivään toukokuuta 2019 kestäväksi kaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Enda VESKIMÄE, Viron kansalainen, syntynyt 17 päivänä toukokuuta 1956, Euroopan kemikaaliviraston hallintoneuvoston jäseneksi Aive TELLING in tilalle kaudeksi, joka alkaa 14 päivänä toukokuuta 2018 ja päättyy 31 päivänä toukokuuta 2019.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 14 päivänä toukokuuta 2018.

            Neuvoston puolesta

            Puheenjohtaja

         E. ZAHARIEVA

      (1)  EUVL L 396, 30.12.2006, s. 1.

      (2)  Neuvoston päätös, annettu 11 päivänä toukokuuta 2015, Euroopan kemikaaliviraston hallintoneuvoston viidentoista jäsenen nimittämisestä (EUVL C 161, 14.5.2015, s. 2).


title: Neuvoston päätös (EU) 2018/727, annettu 14 päivänä toukokuuta 2018, alueiden komitean yhden varajäsenen, jota Romania on ehdottanut, nimeämisestä

text:
               17.5.2018

               FI

               Euroopan unionin virallinen lehti

               L 122/34

         NEUVOSTON PÄÄTÖS (EU) 2018/727,
   annettu 14 päivänä toukokuuta 2018,
   alueiden komitean yhden varajäsenen, jota Romania on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Romanian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. Marius Horia ȚUȚUIANU tuli 3 päivänä huhtikuuta 2017 neuvoston päätöksellä (EU) 2017/665 (4) varajäseneksi Florin Grigore TECĂUn tilalle.

               (2)

               Yksi varajäsenen paikka vapautui, kun Marius Horia ȚUȚUIANU nimettiin neuvoston päätöksellä (EU) 2017/1762 (5) alueiden komitean jäseneksi 25 päivänä syyskuuta 2017,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Daniela CÎMPEAN, President of Sibiu County Council.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 14 päivänä toukokuuta 2018.

            Neuvoston puolesta

            Puheenjohtaja

         E. ZAHARIEVA

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

      (4)  Neuvoston päätös (EU) 2017/665, annettu 3 päivänä huhtikuuta 2017, alueiden komitean viiden jäsenen ja yhdeksän varajäsenen, joita Romania on ehdottanut, nimeämisestä (EUVL L 94, 7.4.2017, s. 40).

      (5)  Neuvoston päätös (EU) 2017/1762, annettu 25 päivänä syyskuuta 2017, alueiden komitean kahden jäsenen, joita Romania on ehdottanut, nimeämisestä (EUVL L 250, 28.9.2017, s. 56).


               13.6.2018

               FI

               Euroopan unionin virallinen lehti

               C 204/216

         P8_TA(2016)0330
   Tilintarkastustuomioistuimen jäsenen nimittäminen – Leo Brincat
   Euroopan parlamentin päätös 13. syyskuuta 2016 ehdotuksesta nimittää Leo Brincat tilintarkastustuomioistuimen jäseneksi (C8-0185/2016 – 2016/0806(NLE))
   (Kuuleminen)
   (2018/C 204/31)

      Euroopan parlamentti, joka

               —

               ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C8-0185/2016),

               —

               ottaa huomioon työjärjestyksen 121 artiklan,

               —

               ottaa huomioon talousarvion valvontavaliokunnan mietinnön (A8-0257/2016),

               A.

               ottaa huomioon, että talousarvion valvontavaliokunta arvioi ehdokkaan pätevyyttä ja etenkin Euroopan unionin toiminnasta tehdyn sopimuksen 286 artiklan 1 kohdassa vahvistettujen edellytysten täyttymistä;

               B.

               ottaa huomioon, että talousarvion valvontavaliokunta kuuli kokouksessaan 5. syyskuuta 2016 neuvoston nimeämää ehdokasta tilintarkastustuomioistuimen jäseneksi;

               1.

               antaa kielteisen lausunnon neuvoston ehdotuksesta nimittää Leo Brincat tilintarkastustuomioistuimen jäseneksi ja pyytää neuvostoa peruuttamaan ehdotuksensa ja tekemään parlamentille uuden ehdotuksen;

               2.

               kehottaa puhemiestä välittämään tämän päätöksen neuvostolle ja tiedoksi tilintarkastustuomioistuimelle sekä muille Euroopan unionin toimielimille ja jäsenvaltioiden tilintarkastuselimille.


title: Neuvoston päätös (EU) 2018/934, annettu 25 päivänä kesäkuuta 2018, Schengenin tietojärjestelmää koskevien Schengenin säännöstön jäljellä olevien määräysten voimaansaattamisesta Bulgarian tasavallassa ja Romaniassa

text:
               2.7.2018

               FI

               Euroopan unionin virallinen lehti

               L 165/37

         NEUVOSTON PÄÄTÖS (EU) 2018/934,
   annettu 25 päivänä kesäkuuta 2018,
   Schengenin tietojärjestelmää koskevien Schengenin säännöstön jäljellä olevien määräysten voimaansaattamisesta Bulgarian tasavallassa ja Romaniassa
   EUROOPAN UNIONIN NEUVOSTO, joka
   ottaa huomioon Bulgarian tasavallan ja Romanian liittymisasiakirjan ja erityisesti sen 4 artiklan 2 kohdan,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Bulgarian tasavallan ja Romanian liittymisasiakirjan, jäljempänä ’vuoden 2005 liittymisasiakirja’, 4 artiklan 2 kohdan ensimmäisen alakohdan mukaan muita kuin kyseisen liittymisasiakirjan liitteessä II lueteltuja Schengenin säännöstön määräyksiä, joihin Bulgarian tasavalta, jäljempänä ’Bulgaria’, ja Romania liittyvät liittymisestä alkaen, sovelletaan Bulgariassa ja Romaniassa asiaa koskevan neuvoston päätöksen mukaisesti sen jälkeen, kun on varmistettu, että vaaditut edellytykset Schengenin säännöstön kaikkien osien soveltamiseksi ovat täyttyneet.

               (2)

               Neuvosto hyväksyi 29 päivänä kesäkuuta 2010 päätöksen 2010/365/EU (2). Kyseisen päätöksen jälkeen Schengenin tietojärjestelmää, jäljempänä ’SIS’, koskevia Schengenin säännöstön määräyksiä alettiin soveltaa 15 päivästä lokakuuta 2010 Bulgariassa ja Romaniassa lukuun ottamatta velvoitetta evätä maahantulo tai maassa oleskelu sellaisilta kolmansien maiden kansalaisilta, joista toinen jäsenvaltio on antanut kuulutuksen maahantulon tai maassa oleskelun epäämiseksi Euroopan parlamentin ja neuvoston asetuksen (EY) N:o 1987/2006 (3) mukaisesti, sekä velvoitetta pidättäytyä antamasta SIS-kuulutuksia ja tallentamasta täydentäviä tietoja sekä vaihtamasta lisätietoja kolmansien maiden kansalaisista maahantulon tai maassa oleskelun epäämiseksi asetuksen (EY) N:o 1987/2006 mukaisesti, jäljempänä ’jäljellä olevat rajoitukset’.

               (3)

               Neuvosto totesi 9 päivänä kesäkuuta 2011 sovellettavien Schengenin arviointimenettelyjen mukaisesti, että Bulgaria ja Romania olivat täyttäneet kaikkiin ilmarajoja, maarajoja, poliisiyhteistyötä, tietosuojaa, SIS:ää, merirajoja ja viisumeita koskeviin Schengenin säännöstön aloihin liittyvät edellytykset.

               (4)

               Neuvosto hyväksyi 12 päivänä lokakuuta 2017 päätöksen (EU) 2017/1908 (4) viisumitietojärjestelmää, jäljempänä ’VIS’, koskevien Schengenin säännöstön tiettyjen määräysten voimaansaattamisesta Bulgariassa ja Romaniassa, tämän kuitenkaan vaikuttamatta vuoden 2005 liittymisasiakirjan 4 artiklan 2 kohdan mukaisesti yksimielisesti hyväksyttävään erilliseen neuvoston päätökseen kyseisten jäsenvaltioiden sisärajatarkastusten poistamisesta. Näiden määräysten voimaansaattamisella, jolla Bulgarialle ja Romanialle myönnetään pääsy tekemään hakuja VIS:n tiedoista kyseisessä päätöksessä tarkoitettujen menettelyjen ja edellytysten mukaisesti, pyritään helpottamaan Bulgarian ja Romanian tekemiä tarkastuksia rajanylityspaikoissa niiden ulkorajoilla, jotka ovat Schengen-alueen ulkorajoja, ja niiden alueella, ja siten parantamaan Schengen-alueen turvallisuuden tasoa ja helpottamaan vakavan rikollisuuden ja terrorismin torjuntaa.

               (5)

               Jotta Schengen-alueen turvallisuustasoa parannettaisiin ja vakavan rikollisuuden ja terrorismin torjuntaa tehostettaisiin, Bulgarian ja Romanian ulkorajoillaan ja alueellaan tekemien tarkastusten olisi oltava tehokkaampia siten, että SIS- kuulutuksia annetaan maahantulon tai maassa oleskelun epäämiseksi ja muiden jäsenvaltioiden antamat tällaiset kuulutukset pannaan täytäntöön, erityisesti jos tällaiset kuulutukset perustuvat yleiseen järjestykseen tai yleiseen turvallisuuteen tai kansalliseen turvallisuuteen kohdistuvaan uhkaan. Sen varmistamiseksi, että Bulgaria ja Romania velvoitetaan epäämään maahantulo tai oleskelu niiden alueella sellaisilta kolmansien maiden kansalaisilta, joille toinen jäsenvaltio on määrännyt maahantulokiellon, sekä antamaan tällaisia SIS-kuulutuksia, on asianmukaista poistaa SIS:n käyttöä koskevat jäljellä olevat rajoitukset. Mainittujen rajoitusten poistaminen Bulgariassa ja Romaniassa edistää turvallisuustason parantamista Schengen-alueella ja tehostaa vakavan rikollisuuden ja terrorismin torjuntaa.

               (6)

               On syytä vahvistaa päivämäärä, josta alkaen SIS:ää koskevat Schengenin säännöstön jäljellä olevat rajoitukset olisi poistettava. Tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 Benelux-talousliiton valtioiden, Saksan liittotasavallan ja Ranskan tasavallan hallitusten välillä tehdyn Schengenin sopimuksen soveltamisesta tehdyn yleissopimuksen (5), jäljempänä ’Schengenin yleissopimus’, 25 artiklaa, joka koskee neuvottelemista oleskeluluvista ja kuulutuksista maahantulon epäämiseksi, tulisi soveltaa samasta päivästä alkaen.

               (7)

               Tämä päätös ei vaikuta tarkastusten poistamiseen kyseisten jäsenvaltioiden sisärajoilla, sillä sen osalta olisi hyväksyttävä yksimielisesti erillinen neuvoston päätös vuoden 2005 liittymisasiakirjan 4 artiklan 2 kohdan mukaisesti.

               (8)

               Koska sovellettavien Schengenin arviointimenettelyjen mukainen varmistaminen on jo saatu päätökseen Bulgarian ja Romanian osalta vuoden 2005 liittymisasiakirjan 4 artiklan 2 kohdan mukaisesti, kyseisten jäsenvaltioiden osalta ei suoriteta neuvoston asetuksen (EU) N:o 1053/2013 (6) 1 artiklan 1 kohdan b alakohdan mukaista varmistamista. SIS:n käyttöä koskevien jäljellä olevien rajoitusten poistaminen olisi kuitenkin toteutettava tämän päätöksen hyväksymisen jälkeen 1 päivänä elokuuta 2018.

               (9)

               Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen (7) ja jotka kuuluvat neuvoston päätöksen 1999/437/EY (8) 1 artiklan G kohdassa tarkoitettuun alaan.

               (10)

               Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (9) ja jotka kuuluvat päätöksen 1999/437/EY 1 artiklan G kohdassa, luettuna yhdessä neuvoston päätöksen 2008/146/EY (10) 3 artiklan kanssa, tarkoitettuun alaan.

               (11)

               Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (11) ja jotka kuuluvat päätöksen 1999/437/EY 1 artiklan G kohdassa, luettuna yhdessä neuvoston päätöksen 2011/350/EU (12) 3 artiklan kanssa, tarkoitettuun alaan,

         ON HYVÄKSYNYT TÄMÄN PÄÄTÖKSEN:
   1 artikla
   1.   Päätöksen 2010/365/EU 1 artiklan 4 kohdan a ja b alakohdassa tarkoitettuja SIS:ää koskevia Schengenin säännöstön jäljellä olevia rajoituksia ei sovelleta Bulgariaan ja Romaniaan niiden keskinäisissä suhteissa ja niiden suhteissa Belgian kuningaskuntaan, Tšekin tasavaltaan, Tanskan kuningaskuntaan, Saksan liittotasavaltaan, Viron tasavaltaan, Helleenien tasavaltaan, Espanjan kuningaskuntaan, Ranskan tasavaltaan, Italian tasavaltaan, Latvian tasavaltaan, Liettuan tasavaltaan, Luxemburgin suurherttuakuntaan, Unkariin, Maltan tasavaltaan, Alankomaiden kuningaskuntaan, Itävallan tasavaltaan, Puolan tasavaltaan, Portugalin tasavaltaan, Slovenian tasavaltaan, Slovakian tasavaltaan, Suomen tasavaltaan ja Ruotsin kuningaskuntaan sekä Islannin tasavaltaan, Liechtensteinin ruhtinaskuntaan, Norjan kuningaskuntaan ja Sveitsin valaliittoon.
   2.   Schengenin yleissopimuksen 25 artiklan säännöksiä sovelletaan Bulgariaan ja Romaniaan niiden keskinäisissä suhteissa ja niiden suhteissa tämän artiklan 1 kohdassa tarkoitettujen maiden kanssa.
   3.   Tämän artiklan 1 ja 2 kohdan soveltaminen ei vaikuta Bulgarian ja Romanian sisärajatarkastusten poistamista koskevan päivämäärän vahvistamisesta annettavan neuvoston päätöksen hyväksymiseen.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä elokuuta 2018 alkaen.
   3 artikla
   Tätä päätöstä sovelletaan perussopimusten mukaisesti.

      Tehty Luxemburgissa 25 päivänä kesäkuuta 2018.

            Neuvoston puolesta

            Puheenjohtaja

         N. DIMOV

      (1)  Lausunto annettu 13 päivänä kesäkuuta 2018 (ei vielä julkaistu virallisessa lehdessä).

      (2)  Neuvoston päätös 2010/365/EU, annettu 29 päivänä kesäkuuta 2010, Schengenin tietojärjestelmää koskevien Schengenin säännöstön määräysten soveltamisesta Bulgarian tasavallassa ja Romaniassa (EUVL L 166, 1.7.2010, s. 17).

      (3)  Euroopan parlamentin ja neuvoston asetus (EY) N:o 1987/2006, annettu 20 päivänä joulukuuta 2006, toisen sukupolven Schengenin tietojärjestelmän (SIS II) perustamisesta, toiminnasta ja käytöstä (EUVL L 381, 28.12.2006, s. 4).

      (4)  Neuvoston päätös (EU) 2017/1908, annettu 12 päivänä lokakuuta 2017, viisumitietojärjestelmää koskevien Schengenin säännöstön tiettyjen määräysten voimaansaattamisesta Bulgarian tasavallassa ja Romaniassa (EUVL L 269, 19.10.2017, s. 39).

      (5)  EYVL L 239, 22.9.2000, s. 19.

      (6)  Neuvoston asetus (EU) N:o 1053/2013, annettu 7 päivänä lokakuuta 2013, arviointi- ja valvontamekanismin perustamisesta Schengenin säännöstön soveltamisen varmistamista varten ja toimeenpanevan komitean 16 päivänä syyskuuta 1998 pysyvän Schengenin arviointi- ja soveltamiskomitean perustamisesta tekemän päätöksen kumoamisesta (EUVL L 295, 6.11.2013, s. 27).

      (7)  EYVL L 176, 10.7.1999, s. 36.

      (8)  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).

      (9)  EUVL L 53, 27.2.2008, s. 52.

      (10)  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).

      (11)  EUVL L 160, 18.6.2011, s. 21.

      (12)  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).


title: Neuvoston päätös, annettu 26 päivänä kesäkuuta 2018, Euroopan elintarviketurvallisuusviranomaisen johtokunnan seitsemän jäsenen nimittämisestä

text:
                  2.7.2018

                  FI

                  Euroopan unionin virallinen lehti

                  C 230/2

            NEUVOSTON PÄÄTÖS,
      annettu 26 päivänä kesäkuuta 2018,
      Euroopan elintarviketurvallisuusviranomaisen johtokunnan seitsemän jäsenen nimittämisestä
      (2018/C 230/02)
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 25 artiklan 1 kohdan,
      ottaa huomioon Euroopan komission neuvostolle 24 päivänä tammikuuta 2018 päivätyssä kirjeessä esittämän ehdokasluettelon,
      ottaa huomioon Euroopan parlamentin 16 päivänä toukokuuta 2018 päivätyssä kirjeessä esittämän kannan,
      sekä katsoo seuraavaa:

                  1)

                  Euroopan elintarviketurvallisuusviranomaisen riippumattomuus, korkea tieteellinen taso, avoimuus ja tehokkuus on ehdottomasti taattava. On myös välttämätöntä varmistaa kyseisen viranomaisen yhteistyö jäsenvaltioiden kanssa.

                  2)

                  Euroopan elintarviketurvallisuusviranomaisen johtokunnan seitsemän jäsenen toimikausi päättyy 30 päivänä kesäkuuta 2018.

                  3)

                  Komission toimittamaa luetteloa on arvioitu Euroopan elintarviketurvallisuusviranomaisen johtokunnan seitsemän uuden jäsenen nimittämistä varten komission toimittamien asiakirjojen ja Euroopan parlamentin esittämän kannan perusteella. Tavoitteena on varmistaa mahdollisimman korkea pätevyys, laaja asiaankuuluva asiantuntemus esimerkiksi johtamisessa ja julkishallinnossa sekä mahdollisimman laaja maantieteellinen jakauma unionissa.

                  4)

                  Asetuksen (EY) N:o 178/2002 25 artiklan 1 kohdassa edellytetään, että neljällä Euroopan elintarviketurvallisuusviranomaisen johtokunnan jäsenistä on kuluttajia ja elintarvikeketjun muita sidosryhmiä edustaviin järjestöihin liittyvää kokemusta. Tällaista kokemusta omaavien johtokunnan kolmen jäsenen toimikausi päättyy 30 päivänä kesäkuuta 2018; yhdellä heistä on kuluttajia edustaviin järjestöihin ja kahdella elintarvikeketjun muita sidosryhmiä edustaviin järjestöihin liittyvää kokemusta. Nämä jäsenet olisi sen vuoksi korvattava jäsenillä, joilla on kuluttajia ja elintarvikeketjun muita sidosryhmiä edustaviin järjestöihin liittyvää kokemusta, ja kummankin alakategorian – kuluttajien ja elintarvikeketjun muiden sidosryhmien – olisi oltava edustettuina.

                  5)

                  Asetuksen (EY) N:o 178/2002 25 artiklan 2 kohdassa säädetään, että jäsenten toimikauden pituus on neljä vuotta ja että se voidaan uusia yhden kerran. Yksi ehdokas, jolla on kuluttajia edustaviin järjestöihin liittyvää kokemusta, on jo nimitetty johtokunnan jäseneksi 24 päivänä kesäkuuta 2013 annetulla neuvoston päätöksellä (2) ja 16 päivänä kesäkuuta 2014 annetulla neuvoston päätöksellä (3). Hän toimi ensin vuoden ajan jäsenenä eronneen jäsenen tilalla tämän jäljellä olleen toimikauden loppuun, minkä jälkeen hänet nimitettiin jäseneksi täydeksi neljän vuoden toimikaudeksi. Tämä jäsen olisi näin ollen nimitettävä ainoastaan kolmeksi vuodeksi, jottei hänen toimikautensa kokonaiskesto ylitä kahdeksaa vuotta,

            ON HYVÄKSYNYT TÄMÄN PÄÄTÖKSEN:
      1 artikla
      Nimitetään seuraavat henkilöt Euroopan elintarviketurvallisuusviranomaisen johtokunnan uusiksi jäseniksi 1 päivänä heinäkuuta 2018 alkavaksi ja 30 päivänä kesäkuuta 2022 päättyväksi kaudeksi:
      Geronimo Răducu BRĂNESCU
      Herman DIRICKS
      Libor DUPAL (*1)

      Iñaki EGUILEOR
      András SZÉKÁCS
      Annette TOFT (*2)

      2 artikla
      Nimitetään seuraava henkilö Euroopan elintarviketurvallisuusviranomaisen johtokunnan uudeksi jäseneksi 1 päivänä heinäkuuta 2018 alkavaksi ja 30 päivänä kesäkuuta 2021 päättyväksi kaudeksi:
      Raymond O'ROURKE (*3)

      3 artikla
      Tämä päätös tulee voimaan päivänä, jona se hyväksytään.

         Tehty Luxemburgissa 26 päivänä kesäkuuta 2018.

               Neuvoston puolesta

               Puheenjohtaja

            E. ZAHARIEVA

         (1)  EYVL L 31, 1.2.2002, s. 1.

         (2)  Neuvoston päätös, annettu 24 päivänä kesäkuuta 2013, Euroopan elintarviketurvallisuusviranomaisen johtokunnan jäsenen nimittämisestä (EUVL C 187, 29.6.2013, s. 7).

         (3)  Neuvoston päätös, annettu 16 päivänä kesäkuuta 2014, Euroopan elintarviketurvallisuusviranomaisen johtokunnan seitsemän jäsenen nimittämisestä (EUVL C 192, 21.6.2014, s. 2).

         (*1)  Kuluttajia edustaviin järjestöihin liittyvää kokemusta.

         (*2)  Elintarvikeketjun muita sidosryhmiä edustaviin järjestöihin liittyvää kokemusta.

         (*3)  Kuluttajia edustaviin järjestöihin liittyvää kokemusta.